钦定古今图书集成/明伦汇编/氏族典/第242卷 > 张延通
## 钦定古今图书集成/明伦汇编/氏族典/第242卷 > 张延通

按《宋史张延通传》：“延通，潞州潞城人。父彦成，周右金
吾卫上将军。延通性颖悟，有才干，荫补供奉官。宋初，
历通事舍人，迁东上阁门副使。开宝中，为西川兵马
都监。太祖以蜀寇未平，命同内客省使丁德裕领兵
屯蜀部。德裕颇专恣，延通面质其短，德裕衔之归阙。
太祖待德裕稍薄，德裕颇疑惧，遂奏延通尝对众言”
涉指斥，且多不法事，太祖怒，即收延通，下御史台鞫
之。延通抗对不逊，遂斩之，时开宝二年也。